Miestne zastupiteľstvo mestskej časti Bratislava-Petržalka

Materiál na rokovanie Miestneho zastupiteľstva
mestskej časti Bratislava-Petržalka
dňa 28. októbra 2008

Materiál číslo:  252/2008

K bodu:	Návrh na doplnenie Poriadku odmeňovania zamestnancov Mestskej časti Bratislava-Petržalka – doplnenie druhej časti Príplatky o „Sobáše mimo úradne určenej miestnosti“

Predkladá:					Návrh uznesenia:

Juraj Kováč					Miestne zastupiteľstvo mestskej časti Bratislava-
1. zástupca starostu				Petržalka

						s c h v a ľ u j e

		doplnenie „Poriadku odmeňovania zamestnancov Mestskej časti Bratislava – Petržalka“.

Návrh uznesenia v prílohe.

Prerokované:

v miestnej rade
dňa 14.10.2008

Spracovateľ:

Juraj Kováč
1. zástupca starostu

Návrh uznesenia

Miestne zastupiteľstvo mestskej časti Bratislava-Petržalka v súlade so zákonmi č. 369/1990 Zb. o obecnom zriadení, č. 377/1990 Zb. o hlavnom meste Slovenskej republiky Bratislave v znení neskorších predpisov a v súlade s Organizačným poriadkom samosprávy mestskej časti Bratislava-Petržalka v znení schválených doplnkov č. 1 – 9

s c h v a ľ u j e

doplnenie Poriadku odmeňovania zamestnancov Mestskej časti Bratislava-Petržalka § 9 v novom znení:

„Zamestnancovi matriky patrí za každý sobáš v sobotu mimo úradne určenej miestnosti príplatok vo výške 300,-Sk.“

a

súčasný § 9 sa prečísluje na § 10.

Dôvodová správa

Dňa 27. apríla 2007 miestne zastupiteľstvo prijalo uznesenie č. 48/2007 o konaní sobášov na ktoromkoľvek vhodnom mieste na území mestskej časti Bratislava-Petržalka a príspevok snúbencov na úhradu nákladov za poskytnuté služby spojené s výkonom sobášneho obradu (mimo Jiráskovej ul. č. 3) vo výške 5 000,-Sk, ktorý je príjmom rozpočtu mestskej časti.
Poriadok odmeňovania zamestnancov Mestskej časti Bratislava-Petržalka boli prijaté 1. januára 2005 a v čase prijímania Mestská časť Bratislava-Petržalka nemala miestnym zastupiteľstvom úradne určenú miestnosť a dobu na uzavieranie manželstiev na území mestskej časti Bratislava-Petržalka.
Zamestnanec matriky mimo obradnej siene má väčšie náklady na dopravu a zároveň pri sobáši mimo obradnej siene strávi pri sobáši viac času ako pri sobášoch v obradnej sieni, kde sobáše nasledujú po sebe v intervale 20-tich minút. V prípade viacerých sobášov mimo obradnej siene v ten istý deň sa zamestnanec matriky väčšinou musí presunúť na iné miesto sobáša a zároveň aj časy jednotlivých sobášov nenasledujú hneď za sebou a zamestnanec matriky je nútený čakať na ďalší sobáš.
Pre tieto dôvody sa navrhuje zmeniť Poriadok odmeňovania zamestnancov Mestskej časti Bratislava-Petržalka.

Štatistika sobášov mimo úradne určenej miestnosti k 30. septembru 2008.

1. Zasadačka, Kutlíkova 17							12 sobášov
2. Sad J.K., Aucafe, Loď A.H., Loď Kormorán, Reštaurácia Bonbón	14 sobášov

Na IV. štvrťrok 2008 zatial nie je prihlásený žiadny sobáš mimo obradnej siene. V zasadačke bude sobáš zatiaľ 10. októbra 2008 a do konca roka 2008 budú určite ďalšie, ktoré sa však prihlasujú priebežne.